CELEX: 62019CN0299
Language: lv
Date: 2019-04-11 00:00:00
Title: Lieta C-299/19: Lūgums sniegt prejudiciālu nolēmumu, ko 2019. gada 11. aprīlī iesniedza Tribunale ordinario di Torino (Itālija) — Techbau SpA/Azienda Sanitaria Locale AL

24.6.2019   
            
            
               LV
            
            
               Eiropas Savienības Oficiālais Vēstnesis
            
            
               C 213/16
            
         
      Lūgums sniegt prejudiciālu nolēmumu, ko 2019. gada 11. aprīlī iesniedza Tribunale ordinario di Torino (Itālija) — Techbau SpA/Azienda Sanitaria Locale AL
      (Lieta C-299/19)
      (2019/C 213/15)
      Tiesvedības valoda — itāļu
      
         Iesniedzējtiesa
      
      
         Tribunale ordinario di Torino
      
      
         Pamatlietas puses
      
      
         Prasītāja: Techbau SpA
      
      
         Atbildētāja: Azienda Sanitaria Locale AL
      
      
         Prejudiciālais jautājums
      
      Eiropas Savienības Tiesa tiek lūgta atbildēt, vai Direktīvas 2000/35/EK (1) 2. panta 1. punktam ir pretrunā tāds valsts tiesiskais regulējums kā 2002. gada 9. oktobra Leģislatīvā dekrēta Nr. 231 2. panta 1. punkta a) apakšpunkts, kas no “komercdarījuma” jēdziena — ko saprot kā darījumus, kuri “tikai vai galvenokārt izraisa preču piegādi vai pakalpojumu sniegšanu par atlīdzību” — un tātad no savas piemērošanas jomas izslēdz uzņēmuma līgumu, gan publisku, gan privātu, un, konkrēti, publiskus būvdarbu līgumus Direktīvas 93/37/EEK izpratnē (2)?
      
         (1)  Eiropas Parlamenta un Padomes Direktīva 2000/35/EK (2000. gada 29. jūnijs) par maksājumu kavējumu novēršanu komercdarījumos (OV 2000, L 200, 35. lpp.).
      
         (2)  Padomes Direktīva 93/37/EEK (1993. gada 14. jūnijs) par to, kā koordinēt būvdarbu valsts līgumu piešķiršanas procedūras (OV 1993, L 199, 54. lpp.).